Meld probleme maklik aan | Netwerk24
Meld probleme maklik aan
Stellenbosch-munisipaliteit se ingenieursdienste het ’n WhatsApp-nommer beskikbaar gestel om dit vir inwoners makliker te maak om probleme aan te meld.
Gesie van Deventer, Stellenbosch se uitvoerende burgemeester, sê die munisipaliteit probeer dit so maklik as moontlik vir inwoners maak om diensleweringsprobleme aan te meld. “Dit is belangrik dat probleme reg aangemeld word, anders kan ons dit nie vinnig regstel nie. Enige probleme met water, elektrisiteit, vullisverwydering, paaie, stormwaterdreine en skoonmaak kan deur ’n vinnige WhatsApp aangemeld word.”
Die WhatsApp-nommer is 076 951 0768.
Van Deventer sê die nommer word 24 uur per dag beman en kan dus enige tyd gebruik word.
“Hoe vinniger ons bewus word van ’n probleem, hoe vinniger kan ons aandag daaraan gee ,” sê Van Deventer.